rejauldu/bengali-wikipedia huggingface dataset:
বে ওভাল (ব্ল্যাক পার্ক নামেও পরিচিত) একটি ক্রিকেট মাঠ যেটি নিউজিল্যান্ডের বে অফ প্লেন্টি স্থানে অবস্থিত।  ইতিহাস  ব্ল্যাক পার্ক নামে প্রথমে পরিচিত হয়ে, মাঠটিতে ১৯৮৭-১৯৮৮ সালে প্রথম লিস্ট এ ম্যাচ খেলা হয়। খেলাটি হয় উত্তরাঞ্চল এবং মধ্যাঞ্চল দলের মধ্যে। পরে, ৮০ এবং ৯০ এর দশকে মাঠটিতে ছুটির দিনে একদিনের আন্তর্জাতিক ম্যাচ দেখার জন্য মানুষের ভিড় বাড়তে থাকে।  মাঠটিতে ১৯৮৭-১৯৮৮ সিজন থেকে ২০০১-২০০২ সিজন পর্যন্ত মোট ২৬ টি লিস্ট এ ম্যাচ খেলা হয়েছে। উত্তরাঞ্চলীয় মহিলা দল ২০০৪-২০০৫ সালে মাঠটিতে মোট দুইটী ম্যাচ খেলে।  দি বে অফ প্লেন্টি ক্রিকেট এসোসিয়েশন নতুন করে মাঠটি তৈরি করে এবং বর্তমানের নামে নামকরিত করে। এবং তখন অর্থাৎ ২০০৮-২০০৯ সালের স্টেট টি টুয়েন্টির (সিনিয়র ম্যাচ) ম্যাচ দিয়ে বে ওভাল তার যাত্রা শুরু করে।  এরপর ২০১১-১২ সালের এইচআরভি কাপের ৪ টি ম্যাচ, ২০১১-১২ সালের ফোর্ড ট্রফি কাপের দুটি ম্যাচ বে ওভালে অনুষ্ঠিত হয়। ২০১১ সালের ডিসেম্বরে একশন ক্রিকেট কাপে উত্তরাঞ্চলীয় মহিলা দল একটি ম্যাচ খেলে। তাছাড়া বে অভালে প্রথম শ্রেণির ক্রিকেটও খেলা হয়।  আন্তর্জাতিক ক্রিকেট আন্তর্জাতিক অঙ্গনের অন্যতম নবীন মাঠ এটি। তবে একে স্টেডিয়াম আখ্যা দেয়া যায় না, কারণ এর চারিপাশে তেমন স্থায়ী গ্যালারী নেই।   টেস্ট ম্যাচ আয়োজন  টেস্ট আয়োজনে এই মাঠ নবীন।  ২০১৯ সালের জানুয়ারিতে এটিতে প্রথম টেস্ট ম্যাচ খেলা হয়। এক্ষেত্রে, নিউজিল্যান্ডের প্রতিপক্ষ ছিল ইংল্যান্ড।  অনুষ্ঠিত একদিনের আন্তর্জাতিক ক্রিকেট ২০১৪ সালের জানুয়ারির ২৮ তারিখে, বে ওভালে প্রথম আন্তর্জাতিক ম্যাচ অনুষ্ঠিত হয়। দল দুটি ছিল কানাডা এবং নেদারল্যান্ড। পরে, ২০১৪ সালের অক্টোবরে, মাঠটিতে দুটি একদিনের আন্তর্জাতিক ম্যাচ অনুষ্ঠিত হয়। এক্ষেত্রে, নিউজিল্যান্ডের প্রতিপক্ষ ছিল সাউথ আফ্রিকা। কিন্তু ২০১৫ সালের ক্রিকেট বিশ্বকাপে মাঠটি ব্যবহৃত হয়নি।  ২০১৬ সালে প্রথম এশীয় দেশ হিসেবে শ্রীলঙ্কা এখানে একদিবসীয় ম্যাচ খেলে। আজ অব্দি কোনো ম্যাচ জেতেনি শ্রীলঙ্কা।  ২০১৮ সালে ভারত একদিবসীয় ম্যাচ খেলে। প্রথম এশীয় দেশ হিসেবে ভারত জয় পায়। নিউজিলান্ডের অন্যতম পয়া এই মাঠ ব্যাটিং বান্ধব।   দল (A)  দল (B)  বিজয়ী  ব্যবধান  সাল      ৮ উইকেটে  ২০১৪      ৬ উইকেটে  ২০১৪       ৭২ রানের ব্যবধানে  ২০১৪      ৩৬ রানের ব্যবধানে  ২০১৬  অনুষ্ঠিত টি টুয়েন্টিসমূহ   দল (A)  দল (B)  বিজয়ী  ব্যবধান  সাল      ৩ রানের ব্যবধানে  ২০১৬        ২০১৬       ২০১৬  আন্তর্জাতিক সেঞ্চুরি  রান  খেলোয়াড়  দল  বল  ইনস  বিপক্ষে  তারিখ  ফল ১৪০  থিসারা পেরেরা     ৭৪  ২      হার  ১৩৮  মার্টিন গাপটিল     ১৩৯  ১      জয়ী ১১৯  হাশিম আমলা     ১৩৫  ১      জয়ী ১০২  মার্টিন গাপটিল     ১০৯  ১      জয়ী   যুব বিশ্বকাপ  বরিষ্ঠদের কোনো টুর্নামেন্ট আয়োজনের সুযোগ না পেলেও ২০১৮ অনূর্ধ্ব-১৯ ক্রিকেট বিশ্বকাপ-এর নিউজিল্যান্ড ও ভারতের সমস্ত গ্রুপ ম্যাচ ছাড়াও চূড়ান্ত ম্যাচটি আয়োজন করে। ভারত অস্ট্রেলিয়াকে পরাজিত করে ৪র্থ বার বিশ্বকাপ শিরোপা পায়।  তথ্যসূত্র  বহিঃসংযোগ Bay Oval at ESPNcricinfo Bay Oval at CricketArchive  বিষয়শ্রেণী:ক্রিকেট বিষয়শ্রেণী:নিউজিল্যান্ডের টেস্ট ক্রিকেট মাঠ বিষয়শ্রেণী:নিউজিল্যান্ডের ক্রিকেট মাঠ
মিলেভা মেরিক (ডিসেম্বর ১৯, ১৮৭৫ - আগস্ট ৪, ১৯৪৮) ছিলেন পদার্থবিজ্ঞানী আলবার্ট আইনস্টাইনের প্রথম স্ত্রী (১৯০৩-১৯১৯) এবং তার তিন সন্তানের জননী। তিনি একাধারে আইনস্টাইনের সহকর্মী এবং সহধর্মিণী ছিলেন। ধারণা করা হয় তিনি আইনস্টাইনের প্রথম পর্যায়ের গবেষণা কাজ ও আবিষ্কারসমূহের ক্ষেত্রে অবদান রেখেছিলেন। কিন্তু তার অবদান কতখানি ছিল বা তার গুরুত্ব কতটুকু সে বিষয়ে নিশ্চিত কিছু জানা যায়নি।  জীবনী বিবাহ এবং পরিবার মৃত্যু  বহিঃসংযোগ বিষয়শ্রেণী:১৮৭৫-এ জন্ম বিষয়শ্রেণী:১৯৪৮-এ মৃত্যু বিষয়শ্রেণী:সার্বীয় বিজ্ঞানী বিষয়শ্রেণী:সার্বীয় গণিতবিদ বিষয়শ্রেণী:আলবার্ট আইনস্টাইন বিষয়শ্রেণী:আইনস্টাইন পরিবার বিষয়শ্রেণী:২০শ শতাব্দীর নারী বিজ্ঞানী
কপোতাক্ষ এক্সপ্রেস (ট্রেন নং ৭১৫/৭১৬) বাংলাদেশের খুলনা শহর থেকে রাজশাহী শহরের মাঝে চলাচলকারী অন্যতম একটি আন্তঃনগর ট্রেন। এটি বাংলাদেশের ব্রডগেজ লাইনে চলাচলকারী প্রথম আন্তঃনগর ট্রেন। এছাড়াও এই খুলনা-রাজশাহী রুটে সাগরদাঁড়ি এক্সপ্রেস নামে আরেকটি ট্রেন চলাচল করে।   ইতিহাস  সর্বপ্রথম ১৯৮৬ সালের ১লা মে তারিখে কপোতাক্ষ এক্সপ্রেস তার উদ্বোধনী যাত্রা শুরু করে। এরপর ১৯৮৮ সালের দিকে সাময়িকভাবে ট্রেনটি বন্ধ করা হয়। পরে ১৯৮৯ সালের শেষের দিকে ট্রেনটি আবার চালু হয়। প্রথমিকভাবে ট্রেনটি শুধু যশোর, চুয়াডাঙ্গা এবং ঈশ্বরদী স্টেশনে যাত্রাবিরতী করতো। পুনরায় চালুর পর এই ট্রেনে ভেড়ামারা, পোড়াদহ এবং আলমডাঙ্গায় যাত্রাবিরতী সংযুক্ত করা হয়। ট্রেনটি মূলত খুলনা ভিত্তিক। এই রুটের অপর ট্রেন সাগরদাঁড়ি এক্সপ্রেস   সময়সূচী  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) ট্রেন নংউৎসপ্রস্থানগন্তব্যপ্রবেশসাপ্তাহিক ছুটি৭১৫খুলনা০৬:১৫রাজশাহী১২:০০মঙ্গলবার৭১৬রাজশাহী১৪:১৫খুলনা২০:১০   যাত্রাবিরতি  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)  নওয়াপাড়া  যশোর জংশন  মোবারকগঞ্জ  কোটচাঁদপুর  দর্শনা হল্ট  চুয়াডাঙ্গা  আলমডাঙ্গা  পোড়াদহ জংশন  মিরপুর  ভেড়ামারা  পাকশী  ঈশ্বরদী জংশন  আজিমনগর   রোলিং স্টক  কপোতাক্ষ এক্সপ্রেস ১১টি (এল এইচ বি - ভারতীয়) যুক্ত ট্রেন। এতে ১টি এসি চেয়ার, ৮টি শোভন চেয়ার আর ২টি পাওয়ার কার আছে।   দুর্ঘটনা    ২১/১১/২০২০: সন্ধ্যা ৭টা ১০ মিনিটে যশোরের মুড়লি রেলক্রসিংয়ে রাজশাহী থেকে আসা খুলনাগামী কপোতাক্ষ এক্সপ্রেসের সাথে যশোরের নওয়াপাড়া থেকে চাঁপাইনবাবগঞ্জগামী কয়লাবোঝাই একটি ট্রাকের সংঘর্ষ হয়। এতে ট্রাকের চালক নিহত এবং হেলপার আহত হন।   তথ্যসূত্র    বহিঃসংযোগ   বিষয়শ্রেণী:বাংলাদেশের আন্তঃনগর ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
মো. আলতাফ হোসেন খান (জন্ম: অজানা - মৃত্যু: ১৯৮০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ২০-১০-২০১২   জন্ম ও শিক্ষাজীবন  মো. আলতাফ হোসেন খানের পৈতৃক বাড়ি ঝালকাঠি জেলার নলছিটি উপজেলার বোয়ালিয়া গ্রামে। তার বাবার নাম সুলতান খান এবং মায়ের নাম ফাতেমা বেগম। তার স্ত্রীর নাম সরবানু বেগম। তাদের এক ছেলে ও এক মেয়ে।   কর্মজীবন  মো. আলতাফ হোসেন চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন তৃতীয় ইস্ট বেঙ্গল রেজিমেন্টের আলফা (এ) কোম্পানিতে। রেজিমেন্টর অবস্থান ছিল সৈয়দপুর সেনানিবাসে। মার্চ মাসে সম্ভাব্য ভারতীয় আগ্রাসনের কথা বলে তাদের সেনানিবাসের বাইরে মোতায়েন করা হয়। তিনি দিনাজপুর জেলার পার্বতীপুরে মোতায়েন ছিলেন। তাদের কোম্পানির অধিনায়ক ছিলেন অবাঙালি। মুক্তিযুদ্ধ শুরু হলে তিনি তার কোম্পানির সিনিয়র জেসিওর নেতৃত্বে ঝাঁপিয়ে পড়েন যুদ্ধে। পার্বতীপুরসহ বিভিন্ন স্থানে পাকিস্তান সেনাবাহিনীর বিরুদ্ধে মুখোমুখি যুদ্ধ করেন। পার্বতীপুরে পাকিস্তান সেনাবাহিনীকে তারা প্রথমে অ্যাম্বুশ করেন। এরপর কয়েক ঘণ্টা সম্মুখযুদ্ধ হয়। তাদের আক্রমণে পাকিস্তান সেনাবাহিনীর ব্যাপক ক্ষয়ক্ষতি হয়। প্রতিরোধযুদ্ধ শেষে ভারতে যান।   মুক্তিযুদ্ধে ভূমিকা  ১৯৭১ সালের আগস্ট মাসের মাঝামাঝি। কুড়িগ্রাম জেলার অন্তর্গত ব্রহ্মপুত্র নদের পশ্চিম তীরে চিলমারী। চিলমারীর অপর প্রান্তে রৌমারী। ১৯৭১ সালে রৌমারী ছিল মুক্ত এলাকা। রৌমারী থেকে মুক্তিযোদ্ধারা চিলমারী হয়ে বাংলাদেশের উত্তরাঞ্চলের বিভিন্ন স্থানে চলাচল করত। ভৌগোলিক অবস্থানগত কারণে চিলমারীর গুরুত্ব ছিল অপরিসীম। এ এলাকায় সার্বক্ষণিক নজর রাখার জন্য পাকিস্তান সেনাবাহিনী তখন চিলমারীতে শক্ত এক প্রতিরক্ষা তৈরি করে। রাতের অন্ধকারে মো. আলতাফ হোসেন খানসহ মুক্তিযোদ্ধারা নিঃশব্দে বিভিন্ন স্থানে অবস্থান নেন। তাদের অবস্থানের অদূরে ছিল পাকিস্তান সেনাবাহিনীর প্রতিরক্ষা। তারা কয়েকটি দল ও উপদলে বিভক্ত ছিলেন। একটি উপদলের নেতৃত্বে ছিলেন তিনি। নির্ধারিত সময়ে মো. আলতাফ হোসেন খান নিজ দলের সহযোদ্ধাদের নিয়ে ঝাঁপিয়ে পড়েন পাকিস্তান সেনাবাহিনীর ওপর। একযোগে গর্জে ওঠে তাদের সবার অস্ত্র। পাকিস্তানিদের দিক থেকেও একই সময়ে পাল্টা গোলাগুলি শুরু হয়। তুমুল যুদ্ধ শুরু হয়ে যায়। মুহূর্তে ঘটে প্রলয় কাণ্ড। গোলাগুলি আর আগুনের শিখায় চারদিক আকাশ রক্তিম হয়ে পড়ে। শেষ রাত থেকে সারা দিন যুদ্ধ হয়। পরদিনও। কয়েক দিন একটানা যুদ্ধ অব্যাহত থাকে। কয়েক দিন ধরে চলা এ যুদ্ধে পাকিস্তানিদের ব্যাপক ক্ষয়ক্ষতি হয়। তারা পর্যুদস্ত হয়ে পড়ে। প্রায় ১০০ জন পাকিস্তানি সেনা, ইপিসিএএফ এবং তাদের স্থানীয় সহযোগী বাঙালি-অবাঙালি পুলিশ ও রাজাকার নিহত হয়। এ যুদ্ধে মো. আলতাফ হোসেন খান দলনেতা হিসেবে যথেষ্ট সাহস ও বীরত্ব প্রদর্শন করেন। তার দুঃসাহসিকতায় সহযোদ্ধারা অনুপ্রাণিত হন। তারাও পাকিস্তানিদের ব্যাপক ক্ষয়ক্ষতি করতে সক্ষম হন। তাদের দুঃসাহসিক আক্রমণে পাকিস্তানিদের প্রতিরক্ষা ভেঙে পড়ে। তাদের অস্ত্রের গুলিতে বেশ কয়েকজন পাকিস্তানি সেনা, ইপিসিএএফ ও রাজাকার নিহত হয়। প্রতিরক্ষায় নিয়োজিত ছিল ৩২ বালুচ রেজিমেন্ট, ইপিসিএএফ, রাজাকার ও পুলিশ। সব মিলে এক ব্যাটালিয়ন শক্তি। তাদের মূল অবস্থানগুলো ছিল হাইস্কুল, রেলস্টেশন ও ওয়াপদা অফিসে।   পুরস্কার ও সম্মাননা   বীর প্রতীক   তথ্যসূত্র    পাদটীকা      বিষয়শ্রেণী:বীর প্রতীক বিষয়শ্রেণী:১৯৮০-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:নলছিটি উপজেলার ব্যক্তি বিষয়শ্রেণী:বরিশাল বিভাগের সামরিক ব্যক্তি
মোস্তফা জালাল মহিউদ্দিন (জন্ম: ১৫ মার্চ ১৯৫১) বাংলাদেশ আওয়ামী লীগের রাজনীতিবিদ, চিকিৎসক ও মুক্তিযোদ্ধা। তিনি বাংলাদেশ মেডিকেল অ্যাসোসিয়েশনের সভাপতি ও ২০০৮ সালের নবম জাতীয় সংসদ নির্বাচনে ঢাকা-৭ আসনের সাবেক সংসদ সদস্য।   জন্ম ও প্রাথমিক জীবন  মোস্তফা জালাল মহিউদ্দিন ১৫ মার্চ ১৯৫১ সালে পুরাতন ঢাকার কে.বি রুদ্র রোডে এক মুসলিম পরিবারে জন্মগ্রহণ। তিনি ১৯৬৮ সালে সেন্ট গ্রেগরী স্কুল থেকে এস এস সি পরীক্ষায় উত্তীর্ণ। ১৯৭১ সালে ঢাকা মেডিকেল কলেজে ভর্তি হন।   রাজনৈতিক ও কর্মজীবন  মোস্তফা জালাল মহিউদ্দিন ১৯৬৯ সালে জগন্নাথ কলেজ ছাত্র সংসদের জি এস নির্বাচিত হন। ১৯৭০ সালে জগন্নাথ কলেজ থেকে এইচএসসি পরীক্ষায় উত্তীর্ণ। ঢাকা জেলা মুজিব বাহিনীর সদস্য হিসেবে ১৯৭১ সালে স্বাধীনতা যুদ্ধে অংশ নেন।  ১৯৭২ সালে বাংলাদেশ ছাত্রলীগ জাতীয় কার্যকরী সংসদের সদস্য পদ লাভ করে ১৯৭৩ সালে যুগ্ন সম্পাদক নির্বাচিত হন। ১৯৭৪ সালে ভারপ্রাপ্ত সাধারণ সম্পাদকের দায়িত্ব পালন করেন।  এর পর ১৯৭৮ সালে সহসভাপতির দায়িত্ব পালন ও ১৯৮১ সালে সভাপতি হিসেবে দায়িত্ব পালন করেন। ১৯৮৭ থেকে ১৯৯২ সাল পর্যন্ত বাংলাদেশ আওয়ামীলীগের জাতীয় কাউন্সিলে সহ প্রচার ও প্রকাশনা সম্পাদক, ১৯৯২ থেকে ২০০৯ সাল পর্যন্ত  জনসংখ্যা ও পরিবেশ বিষয়ক সম্পাদকের দায়িত্ব পালন। সর্বশেষ ২০২০ সালে আওয়ামী লীগের কেন্দ্রীয় কমিটির নির্বাহী সদস্য মনোনীত হন।  ১৯৮৮, ১৯৯৭ ও ১৯৯৯ সালে বিএমএর নির্বাচিত মহাসচিব ছিলেন। ২৪ ডিসেম্বর ১৯৯৩ সালে প্রতিষ্ঠা করেন স্বাধীনতা চিকিৎসক পরিষদের (স্বাচিপ)।  ২০০৮ সালের নবম জাতীয় সংসদ নির্বাচনে ঢাকা-৭ আসনের  সংসদ সদস্য নির্বাচিত হন। ১৯৯১ সালে তিনি ঢাকা-৮ থেকে নির্বাচনে অংশ নিয়ে বিএনপির মীর শওকত আলীর কাছে ও ২০১৪ সালের  নির্বাচনে ঢাকা-৭ থেকে অংশ নিয়ে স্বতন্ত্র প্রার্থী হাজী সেলিমের কাছে পরাজিত হন।  ২০০৯ সালে বাস্কেটবল ফেডারেশনের সভাপতি মনোনীত হন। তিনি বাংলাদেশ মেডিকেল অ্যাসোসিয়েশনের সভাপতি। ২৪শে ডিসেম্বর ২০২২ বাংলাদেশ আওয়ামী লীগের জাতীয় সম্মেলনে মোস্তফা জালাল মহিউদ্দিনকে সভাপতিমন্ডলীর সদস্য নির্বাচিত করা হয়।   আরও দেখুন    তথ্যসূত্র    বহিঃসংযোগ   বিষয়শ্রেণী:১৯৫১-এ জন্ম বিষয়শ্রেণী:ঢাকা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশী চিকিৎসক বিষয়শ্রেণী:বাংলাদেশের মুক্তিযোদ্ধা বিষয়শ্রেণী:নবম জাতীয় সংসদ সদস্য বিষয়শ্রেণী:জীবিত ব্যক্তি
চলো পটল তুলি হলো অরিন্দম গাঙ্গুলী পরিচালিত ২০২০ সালের ভারতীয় বাংলা ভাষার একটি হাস্যরাত্মক নাটকীয় চলচ্চিত্র। প্যাস্টেল এন্টারটেনমেন্টের ব্যানারে ছবিটি প্রযোজনা করেছেন শানোলি মজুমদার। ছবিটি শিবরাম চক্রবর্তীর "অশ্বথামা হতো ইতি" গল্পের উপর নির্মিত এবং জনপ্রিয় একটি বাংলা মঞ্চনাটক থেকে অনুপ্রাণিত।  অভিনয়ে  সব্যসাচী চক্রবর্তী – অশ্বিনী চাকলাদার   খেয়ালী দস্তিদার – জগোত্তারিণী  অরিন্দম গাঙ্গুলি – ডাক্তার  গৌরব চক্রবর্তী – মৈনাক  দেবশঙ্কর হালদার  অপরাজিতা আঢ্য  পরাণ বন্দ্যোপাধ্যায়  বিশ্বনাথ বসু  কাঞ্চন মল্লিক  শুভাশিষ মুখোপাধ্যায়  খরাজ মুখোপাধ্যায় – বিনোদ  সঞ্জয় সরকার   তথ্যসূত্র    বহিঃসংযোগ      বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:২০২০-এর চলচ্চিত্র
মোহন কান্দা (জন্ম: ৪ সেপ্টেম্বর ১৯৪৫) একজন ভারতীয় সরকারি কর্মচারী। তিনি ১৯৬৮ সালের ব্যাচের ইন্ডিয়ান অ্যাডমিনিস্ট্রেটিভ সার্ভিসের অফিসার। তিনি ২০০৫ সালে অন্ধ্রপ্রদেশের মুখ্য সচিব পদ থেকে অবসর গ্রহণ করেন। তিনি ন্যাশনাল ডিজাস্টার ম্যানেজমেন্ট অথরিটির সদস্য হিসেবে কাজ করছেন।    প্রারম্ভিক জীবন  তিনি ভারতের চেন্নাই তামিলনাড়ুতে একটি তেলুগু ব্রাহ্মণ পরিবারে উচ্চ আদালতের বিচারক জনাব ভীম শঙ্করম কান্ডা এবং একজন বিশিষ্ট সমাজ সংস্কারক মিসেস পাপাইয়াম্মার পরিবারে জন্মগ্রহণ করেন। তিনি হায়দ্রাবাদের অল সেন্টস হাই স্কুল থেকে পড়াশোনা করেন এবং ওসমানিয়া বিশ্ববিদ্যালয়ের নিজাম কলেজ থেকে গণিতে স্নাতক ও স্নাতকোত্তর ডিগ্রি অর্জন করেন। থিসিসের জন্য ওসমানিয়া বিশ্ববিদ্যালয় থেকে গণিতে পিএইচডি ডিগ্রি লাভ করেন। তাঁর ভাইপো ভারতের কমিউনিস্ট পার্টি (মার্ক্সবাদী) পলিটব্যুরো সদস্য সীতারাম ইয়েচুরি।  তিনি কয়েকটি তেলুগু ছবিতে শিশু অভিনেতা হিসাবে অভিনয় করেছেন যার পর্দার নাম "মাস্টার মোহন"। এর মধ্যে রয়েছে এল ভি প্রসাদ পরিচালিত ১৯৫২ সালের একটি কমেডি চলচ্চিত্র পেলি চেসি কুদু। তিনি গান নাটক আম্মা নোপ্পুলে আম্মাম্মা নোপুলেতে অভিনয় করেছিলেন।   কর্মজীবন  মোহন কান্দা স্টেট ব্যাংক অফ ইন্ডিয়ায় অফিসার হিসাবে তার কর্মজীবন শুরু করেছিলেন। আইএএস অফিসার হওয়ার পর তিনি অন্ধ্র প্রদেশ সরকারের সাথে কাজ শুরু করেন। তিনি ভারত সরকারের কৃষি মন্ত্রণালয়ের সচিব ছিলেন এবং জাতীয় দুর্যোগ ব্যবস্থাপনা সংস্থার (এনডিএমএ) ভাইস চেয়ারম্যান হিসেবে দায়িত্ব পালন করেছিলেন।Press Release from Government of Andhra Pradesh চন্দ্রবাবু নাইডুর সরকারে মুখ্য সচিব এবং পরে ওয়াই এস রাজশেখর রেড্ডি সরকারের সাথে কাজ করার আগে তিনি কেন্দ্রীয় কৃষি মন্ত্রণালয়ের সচিব হিসাবে কাজ করেছিলেন।  তিনি পরিকল্পনা কমিশনের জন্য ১২তম পঞ্চবার্ষিক পরিকল্পনা (২০১২-১৭) প্রণয়নের জন্য কৃষি ও সংশ্লিষ্ট খাত সম্পর্কিত স্টিয়ারিং কমিটির সদস্য। তাকে একটি কমিটির প্রধান করা হয়েছিল যা ফসলের ছুটি ঘোষণা করার ক্ষেত্রে উপকূলীয় অন্ধ্র দাঙ্গার মুখোমুখি হওয়া সমস্যাগুলি খতিয়ে দেখবে।   তথ্যসূত্র   বিষয়শ্রেণী:ইন্ডিয়ান অ্যাডমিনিস্ট্রেটিভ সার্ভিস অফিসার বিষয়শ্রেণী:১৯৪৫-এ জন্ম বিষয়শ্রেণী:হায়দ্রাবাদ, ভারত থেকে পুরুষ অভিনেতা বিষয়শ্রেণী:জীবিত ব্যক্তি বিষয়শ্রেণী:ভারতীয় শিশু অভিনেতা বিষয়শ্রেণী:অন্ধ্র প্রদেশের মুখ্য সচিব বিষয়শ্রেণী:ভারতীয় প্রশাসনিক সেবা কর্মকর্তা
নো মার্সি একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড স্ম্যাকডাউনের জন্য প্রযোজনা করেছে।https://prowrestling.net/site/2016/10/09/1009-powells-wwe-no-mercy-kickoff-show-coverage-baron-corbin-vs-jack-swagger/ এটি নো মার্সি কালানুক্রমিকের অধীনে প্রচারিত দ্বাদশ অনুষ্ঠান ছিল। এই অনুষ্ঠানটি ২০১৬ সালের ৯ই অক্টোবর তারিখে মার্কিন যুক্তরাষ্ট্রের ক্যালিফোর্নিয়ার স্যাক্রামেন্টোর গোল্ডেন ১ সেন্টারে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ব্রে ওয়্যাট একক ম্যাচে র‍্যান্ডি অরটনকে পরাজিত করেছে। অন্যান্য শীর্ষস্থানীয় ম্যাচে, এজে স্টাইলস ডাব্লিউডাব্লিউই ওয়ার্ল্ড চ্যাম্পিয়নশিপের জন্য আয়োজিত একক ম্যাচে ডিন অ্যামব্রোজকে এবং ডাব্লিউডাব্লিউই আন্তঃমহাদেশীয় চ্যাম্পিয়নশিপ ম্যাচে ডলফ জিগলার দ্য মিজকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান স্ম্যাকডাউনে প্রদর্শন করা হয়েছে।  পটভূমি নো মার্সি হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের অক্টোবর মাসে অনুষ্ঠিত হয়। ১৯৯৯ সালের ১৬ই মে তারিখে, তৎকালীন মার্কিন পেশাদার কুস্তি সংস্থা ওয়ার্ল্ড রেসলিং ফেডারেশন (ডাব্লিউডাব্লিউএফ) যুক্তরাজ্যের জন্য একচেটিয়াভাবে প্রতি-দর্শনে-পরিশোধ (পিপিভি) হিসেবে প্রথমবারের মতো নো মার্সি অনুষ্ঠিত হয়েছিল। অতঃপর একই বছরের অক্টোবর মাসে নো মার্সির দ্বিতীয় অনুষ্ঠান আয়োজন করা হয়েছিল, তবে উক্ত অনুষ্ঠানটি যুক্তরাজ্যের বদলে মার্কিন যুক্তরাষ্ট্রে অনুষ্ঠিত হয়েছিল; এরই মাধ্যমে নো মার্সি ডাব্লিউডাব্লিউইর বার্ষিক অক্টোবর মাসের প্রতি-দর্শনে-পরিশোধ হিসেবে প্রতিষ্ঠিত হয়েছিল। ২০০৯ সালে নো মার্সি বন্ধ করা হয়েছিল, তবে ব্র্যান্ড সম্প্রসারণ পুনরায় প্রবর্তনের পর এই বছরের অক্টোবর মাসে নো মার্সি পুনরুদ্ধার করা হয়েছিল।  ২০১৬ সালের এই অনুষ্ঠানটি নো মার্সি কালানুক্রমিকের দ্বাদশ অনুষ্ঠান ছিল, যা ৯ই অক্টোবর তারিখে মার্কিন যুক্তরাষ্ট্রের ক্যালিফোর্নিয়ার স্যাক্রামেন্টোর গোল্ডেন ১ সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০১৬ নো মার্সি নো মার্সি বিষয়শ্রেণী:অক্টোবর ২০১৬-এ মার্কিন যুক্তরাষ্ট্রে ঘটনা বিষয়শ্রেণী:২০১৬-এ ক্যালিফোর্নিয়া বিষয়শ্রেণী:ক্যালিফোর্নিয়ায় ঘটনা বিষয়শ্রেণী:স্যাক্রামেন্টোতে পেশাদার কুস্তি
রশ্মিতা হরিমূর্তি (জন্ম ১৩ই আগস্ট ১৯৯৪) একজন ভারতীয় মডেল এবং সৌন্দর্য প্রতিযোগিতার শিরোপাধারী। তিনি মুম্বাইয়ের সর্দার বল্লভভাই প্যাটেল ইণ্ডোর স্টেডিয়ামে মিস ইউনিভার্স ইণ্ডিয়া ২০১৬ হিসাবে মুকুট লাভ করেন। মিস ইউনিভার্স ইণ্ডিয়া ২০১৬ এর বিজয়ী হিসাবে, তিনি ফিলিপাইনের ম্যানিলায় মিস ইউনিভার্স ২০১৬- এ ভারতের প্রতিনিধিত্ব করেছিলেন।   প্রাথমিক জীবন  রশ্মিতা হরিমূর্তি বেঙ্গালুরুতে জন্মগ্রহণ করেন এবং বড় হয়ে ওঠেন। তিনি কান্নাডিগা পরিবারের সদস্য। তাঁর বোন, রক্ষিতা হরিমূর্তিও একজন সৌন্দর্য প্রতিযোগিতার শিরোপাধারী। রশ্মিতা বেঙ্গালুরুর সোফিয়া হাই স্কুল থেকে তাঁর বিদ্যালয় শিক্ষা সমাপ্ত করেন এবং পরে বেঙ্গালুরুর মাউন্ট কারমেল কলেজ থেকে আন্তর্জাতিক ব্যবসায় তাঁর স্নাতকোত্তর ডিগ্রি শেষ করেন।   সুন্দরী প্রতিযোগিতা  রশ্মিতা হরিমূর্তি ফেমিনা মিস ইণ্ডিয়া ব্যাঙ্গালোর খেতাবের জন্য অডিশন দেওয়া শুরু করেন এবং সেখানে তিনি বিজয়ী হন। এই জয়ের ফলে তিনি ফাইনালিস্ট হিসেবে ফেমিনা মিস ইণ্ডিয়া ২০১৬ -এ সরাসরি প্রবেশাধিকার পান। মূল দিনে, তিনি শীর্ষ ৫ ফাইনালিস্টে পৌঁছোন এবং ইভেন্টে বিশেষ পুরস্কার "মিস স্পেকটাকুলার আইজ" এবং "মিস র‌্যাম্পওয়াক" জেতেন।   মিস ডিভা - ২০১৬  একই বছরে, তিনি মিস ডিভা - ২০১৬ প্রতিযোগিতায় অংশগ্রহণ করেছিলেন এবং মিস ডিভা ইউনিভার্স ২০১৬ এর খেতাব জিতেছিলেন। সেখানে বিদায়ী শিরোপাধারী উর্বশী রাউতেলা তাঁকে মুকুট পরিয়ে দিয়েছিলেন।   মিস ইউনিভার্স ২০১৬  তিনি মিস ইউনিভার্স ২০১৬  -এ ভারতের প্রতিনিধিত্ব করেছিলেন। এই প্রতিযোগিতা ২০১৭ সালের ২৯শে জানুয়ারি ফিলিপাইনের মেট্রো ম্যানিলার পাসেতে মল অফ এশিয়া অ্যারেনায় অনুষ্ঠিত হয়েছিল। তিনি এখানে কোন স্থান পাননি।   তথ্যসূত্র   বিষয়শ্রেণী:মাউন্ট কারমেল কলেজ, বেঙ্গালুরুর প্রাক্তন শিক্ষার্থী বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বেঙ্গালুরুর নারী মডেল বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:মিস ইউনিভার্স ২০১৬-এর প্রতিযোগী বিষয়শ্রেণী:ফেমিনা মিস ইন্ডিয়া
গরিলা হল ২০১৯ সালে মুক্তিপ্রাপ্ত ভারতীয় তামিল ভাষার একটি ডাকাতি মারপিটধর্মী চলচ্চিত্র। এটি লিখিছেন এবং পরিচালনা করেছেন ডন স্যান্ডি। চলচ্চিত্রটিতে প্রধান ভূমিকায় অভিনয় করেছেন জিভা, শালিনী পান্ডে এবং কং, এছাড়াও যোগী বাবু, রাধা রবি, সতীশ, রাজেন্দ্রন, বিবেক প্রসন্ন, মাধন এবং রামদোস প্রধান ভূমিকায় অভিনয় করেছেন। চলচ্চিত্রটিতে একটি শিম্পাঞ্জীকেও একটি প্রধান চরিত্রের জন্য নেওয়া হয়। চলচ্চিত্রের গানগুলি লিখেছেন যুগভারতী এবং সাথে স্যাম সিএস সঙ্গীত রচনা করেছেন, চিত্রগ্রহণ পরিচালনা করেছেন আরবি গুরুদেব এবং সম্পাদনা করেছেন অ্যান্থনি এল রুবেন।   কাহিনী  চলচ্চিত্রটিতে তিনজন বন্ধুকে ঘিরে আবর্তিত হয়, যাদের নিজস্ব সমস্যা রয়েছে। জিভা একজন ক্ষুদ্র অপরাধী, কিন্তু ঝাঁসির প্রেমে পড়েছেন, যাকে বিয়ে করার জন্য চাপ দেওয়া হচ্ছে। সতীশ, যিনি তার পরিবারের একমাত্র উপার্জনকারী, তাকে তার চাকরি বাতিলের অগ্রিম নোটিশ দেওয়া হয়েছে, এবং ভেঙ্কট একজন উচ্চাকাঙ্ক্ষী অভিনেতা যিনি আশা করেন যে তার যদি টাকা থাকে তবে তিনি একজন নায়ক হতে পারবেন। একদিন তাদের সাথে জীবনে সাদিক নামের একজন ব্যক্তির দেখা হয়, যিনি একজন কৃষক যে ব্যাঙ্ক থেকে লোন পেতে ব্যর্থ হবার পর আত্মহত্যা করতে যাচ্ছে। চারজনই মদ্যপ অবস্থায় একটি ব্যাঙ্ক লুট করার একটি পরিকল্পনা তৈরি করে এবং পরিস্থিতি তাদের অনুসরণ করতে বাধ্য করে। তাদের সহযোগী হয় একটি শিম্পাঞ্জি।   অভিনয়ে   এনকে কৃষানের ভূমিকায় জীব  ঝাঁসির ভূমিকায় শালিনী পান্ডে  কংএর ভূমিকায় শিম্পাঞ্জি  সহকারী কমিশনার শানমুগামের ভূমিকায় রাধা রবি  সতীশের ভূমিকায় সতীশ  পিকপকেট ভূমিকায় যোগী বাবু  নাপিতের ভূমিকায় রাজেন্দ্রন  ভেঙ্কটের ভূমিকায় বিবেক প্রসন্ন  সাদিকের ভূমিকায় মদনকুমার  মন্ত্রী রামাইয়ার ভূমিকায় সন্তান ভারতী  ব্যাঙ্ক গ্রাহকের ভূমিকায় স্বামীনাথন  মুখ্যমন্ত্রীর ভূমিকায় ভেঙ্কট সুভা  পুলিশ ইন্সপেক্টর ভূমিকায় সিনেমাওয়ালা সতীশ  রামাইয়ার ছেলের ভূমিকায় বিষ্ণু   ঝাঁসির বন্ধুর ভূমিকায় আশ্রিতা শ্রীদাস  ব্যাঙ্কের নিরাপত্তারক্ষীর ভূমিকায় রাহুল ঠাথা  নাপিতের ছেলের ভূমিকায় কেপিওয়াই শরৎ  কমিশনারের ভূমিকায় বয়েজ রাজন   বিপণন ও মুক্তি  চলচ্চিত্রটির অফিসিয়াল ট্রেলার ৩১ মে ২০১৯ সালে সনি মিউজিক সাউথ দ্বারা প্রকাশিত হয়।   সঙ্গীত  চলচ্চিত্রটির সঙ্গীত রচনা করেছেন স্যাম সিএস এবং গানের কথা লিখেছেন যুগভারতী, লোগান, ঐশ্বর্যা এবং স্যাম সিএস সনি মিউজিক ইন্ডিয়ার সঙ্গীতের স্বত্ব রয়েছে।   তথ্যসূত্র   বিষয়শ্রেণী:২০১৯-এর চলচ্চিত্র বিষয়শ্রেণী:চেন্নাইয়ে ধারণকৃত চলচ্চিত্র বিষয়শ্রেণী:থাইল্যান্ডে ধারণকৃত চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০১০-এর দশকের তামিল ভাষার চলচ্চিত্র বিষয়শ্রেণী:তামিল ভাষার চলচ্চিত্র বিষয়শ্রেণী:স্যাম সি. এস. সুরারোপিত চলচ্চিত্র বিষয়শ্রেণী:ভারতীয় ডাকাতির চলচ্চিত্র
কাটসু, () মাংসপেশিতে রক্তপ্রবাহ নিয়ন্ত্রনের পেটেন্ট করা অনন্য এক ব্যায়াম পদ্ধতি, যা রক্ত প্রবাহ নিয়ন্ত্রণ করে শক্তি এবং দৃঢ়তা বৃদ্ধিতে সাহায্য করে। জাপানিজ শব্দ 'কাটসু' হলো এমনই এক ব্যায়াম পদ্ধতি। ড. ইওশিঅকি সাতো কতৃক রক্তনালীর সামঞ্জস্যপূর্ণ প্রবাহ তৈরিতে আবিষ্কৃত হওয়া এ পদ্ধতিতে, বাহুর উপরিভাগে একপ্রকারের বিশেষায়িত বেল্ট (কাটসু মাস্টার ডিভাইস) দ্বারা রক্তনালীর সংকোচন করা হয় নির্ধারিত কিছু শরীরচর্চা চলাকালীন।   আবিস্কার  ১৯৬৬তে তত্কালীন একটি ধর্মীয় অনুষ্ঠানে উপস্থিত থাকা ১৮বছর বয়সী ইওশিঅকি সাতো, জাপানি রীতির আসন পদ্ধতিতে মেঝেতে বসে থাকতে গিয়ে তার পা অবশ হতে থাকার বিষয়টি খেয়াল করেন। এই অবস্থা থেকে পরিত্রানের আশায় থাকা সাতো, তার পায়ের কাফ পেশিগুলো মাসাজ করতে শুরু করলেন দীর্ঘায়িত ঐ অনুষ্ঠানের পুরোটা সময় অস্বস্তিতে না থাকার জন্যে। অনুভূতিটি, শরীরচর্চাবিদ হিসাবে তার অভিজ্ঞতার অনুরূপ ছিল, যা ছিল ব্যায়ামের সময় পেশীর ফুলে যাওয়ার অনুভুতির অনুরূপ  এবং এই সময় রক্ত প্রবাহ নিয়ন্ত্রণ প্রশিক্ষণের মূল ধারণা তার মাথায় আসে।  পরবর্তী ৭ বছরে, তিনি তার শরীরের বিভিন্ন অংশে বিভিন্ন পরিমাণ চাপ প্রয়োগে সাইকেলের টিউব, দড়ি এবং ব্যান্ড ইত্যাদি প্রয়োগ করে নিজের উপর পরীক্ষা করেন। নিজের উপর করা ঐ পরীক্ষাগুলোর ফলাফল তাকে বুঝতে সাহয্য করে, মাংসপেশিতে রক্ত প্রবাহ নিয়ন্ত্রণে কার্যকর ও অকার্যকর বিষয়াদি সম্পর্কে। যা পরবর্তিতে তাকে নরাপদ উপায়ে মাংসপেশিতে থাকা রক্তনালীর প্রবাহ পরিবর্তনের পদ্ধতি তৈরীতে সহায়তা করে।   তথ্যসূত্র   বিষয়শ্রেণী:শারীরিক ব্যায়াম বিষয়শ্রেণী:জাপানি উদ্ভাবন বিষয়শ্রেণী:ব্যায়াম সরঞ্জাম কোম্পানি বিষয়শ্রেণী:ব্যায়াম-সম্পর্কিত ট্রেডমার্ক
আইসিসি শীর্ষ ১০ ডাব্লিউওডিআই অল-রাউন্ডার  অবস্থান  দলের নাম  খেলোয়াড়ের নাম  রেটিং ১    অ্যাশলি গার্ডনার  ৩৯১ ২    মারিজান কাপ  ৩৮৫ ৩    হেইলি ম্যাথিউজ  ৩৭৪ ৪    নাতালি সিভার  ৩৬০ ৫    এমেলিয়া কের  ৩৪৬ ৬    এলিসি পেরি  ৩১৪ ৭    দীপ্তি শর্মা  ৩১২ ৮    জেস জোনাসেন  ২৩৬ ৯   সোফি ডিভাইন  ২২৭ ১০    নিদা দার  ২২৪  আরো দেখুন  টেমপ্লেট:আইসিসি শীর্ষ ১০ ডাব্লিউওডিআই ব্যাটার  টেমপ্লেট:আইসিসি শীর্ষ ১০ ডাব্লিউওডিআই বোলার  টেমপ্লেট:আইসিসি শীর্ষ ১০ ডাব্লিউটি২০আই অল-রাউন্ডার  Category:ক্রিকেট পার্শ্বদণ্ড টেমপ্লেট
thumb স্যার জর্জ ফ্রেডরিক স্ট্যানলি  (১৪ অক্টোবর ১৮৭২ - ১ জুলাই ১৯৩৮) ছিলেন একজন ব্রিটিশ সৈনিক এবং কনজারভেটিভ পার্টির রাজনীতিবিদ যিনি প্রেস্টন এবং পরবর্তীতে উইলসডেন ইস্টের ইউকে পার্লামেন্টের সদস্য হিসেবে দায়িত্ব পালন করেছিলেন। তিনি ১৯২৯ থেকে ১৯৩৪ সাল পর্যন্ত মাদ্রাজের গভর্নর এবং ১৯৩৪ সালে ভারতের ভারপ্রাপ্ত ভাইসরয় হিসেবেও দায়িত্ব পালন করেন।   তথ্যসূত্র         বহিঃসংযোগ      বিষয়শ্রেণী:স্ট্যানলি পরিবার বিষয়শ্রেণী:ওয়েলিংটন কলেজ, বার্কশায়ারে শিক্ষিত ব্যক্তি বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:১৯৩৮-এ মৃত্যু বিষয়শ্রেণী:১৮৭২-এ জন্ম বিষয়শ্রেণী:রয়্যাল মিলিটারি একাডেমি, উলউইচের স্নাতক
ফুটবল ক্লাব অলিম্পিক দোনেৎস্ক (, ; এছাড়াও এফসি অলিম্পিক দোনেৎস্ক অথবা অলিম্পিক দোনেৎস্ক নামে পরিচিত) হচ্ছে দোনেৎস্ক ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০০১ সালে প্রতিষ্ঠিত হয়েছে। অলিম্পিক দোনেৎস্ক তাদের সকল হোম ম্যাচ দোনেৎস্কের ভালেরি লবানভস্কি দিনামো স্টেডিয়ামে খেলে থাকে; যার ধারণক্ষমতা হচ্ছে ১৬,৮৭৩। বর্তমানে এই ক্লাবের ম্যানেজারের দায়িত্ব পালন করছেন ইহর ক্লিমোভস্কি এবং সভাপতির দায়িত্ব পালন করছেন ভ্লাদিস্লাভ হেলজিন। ইউক্রেনীয় রক্ষণভাগের খেলোয়াড় দমিত্রো হরিশকো এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, অলিম্পিক দোনেৎস্ক এপর্যন্ত ২টি শিরোপা জয়লাভ করেছে; যার মধ্যে ১টি ইউক্রেনীয় প্রথম লিগ এবং ১টি ইউক্রেনীয় দ্বিতীয় লিগ শিরোপা রয়েছে।  অর্জন  ইউক্রেনীয় প্রথম লিগ  চ্যাম্পিয়ন: ২০১৩–১৪  ইউক্রেনীয় দ্বিতীয় লিগ – গ্রুপ বি  চ্যাম্পিয়ন: ২০১০–১১  তথ্যসূত্র  বহিঃসংযোগ     বিষয়শ্রেণী:ফুটবল ক্লাব অলিম্পিক দোনেৎস্ক বিষয়শ্রেণী:ইউক্রেনীয় প্রিমিয়ার লিগের ক্লাব বিষয়শ্রেণী:ইউক্রেনের ফুটবল ক্লাব বিষয়শ্রেণী:২০০১-এ ইউক্রেনে প্রতিষ্ঠিত বিষয়শ্রেণী:২০০১-এ প্রতিষ্ঠিত ফুটবল ক্লাব